
Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 4869-10/2011
Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2011. augusztus 10.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: 2 db árkalkuláció (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. augusztus 18-án tartandó munkaterv szerinti ülésére

8. napirendhez

Tárgy: Szent István tér 17/a szám alatti szolgálati lakás fűtéskorszerűsítése
Tisztelt Képviselő-testület!

A Képviselő-testület 6/2011. (V. 12.) ÖKT határozatával úgy döntött, hogy a Sülysáp Szent István tér 17/a. szám alatti gyermekorvosi rendelő és lakás fűtési rendszere kerüljön szétválasztásra oly módon, hogy az újonnan beépítendő gázkazán egy kisebb önkormányzati intézményből kerüljön áttelepítésre.

A Polgármesteri Hivatal tervkészítés végett felvette a kapcsolatot a Fővárosi Gázművekkel, és ekkor derült ki, hogy az intézményeinkben üzemelő nyílt égésterű gázkazánok telepítése már csak ingen szigorú feltételek mellett lehetséges, így többek között a szóban forgó épületben rendelkezésre álló kazánhelyiségében sem helyezhető el 2 db nyílt égésterű készülék. Ennek alapján a 6/2011. (V. 12.) ÖKT határozat nem teljesíthető. 
A Gázművek ajánlása alapján két lehetőség van:

1. Egy újabb főmérő kiépítése új, zárt égésterű gázkazánnal. Ez esetben a régi gázkazán rendszerét nem kell felülvizsgálni, így nem kell a régi rendszernek is az új jogszabályoknak megfelelnie. (pl.: ajtó beépítése a lépcsőházba + szabadba nyíló ajtó beépítése). Ennek kiépítése 600.000 Ft (+ 10 %) + a Faluszolga által kiépítendő új gerinc, ami kb. 100.000-150.000 Ft, összesen tehát kb. 750-800 eFt
2. Almérő kiépítése új, zárt égésterű gázkazánnal. Ez esetben a régi rendszert is át kell építeni, hogy megfeleljen az új előírásoknak, így ennek kiépítése 740.000 Ft (+ 10%) + a Faluszolga által kiépített új gerinc, ami kb. 100.000-150.000 Ft, összesen tehát kb. 900-950 eFt.
Mindezek alapján javaslom az új főmérőt kiépíteni, és a beruházás költségét – a 27/2011. (II. 11.) ÖKT határozatban foglaltakhoz hasonlóan – meghatározott arányban a bérlőre terhelni.

Kérem a tisztelt Képviselő-testületet, hogy hozza meg a döntését!
…/2011. (VIII. 18.) ÖKT határozati javaslat
Sülysáp Nagyközség Önkormányzatának Képviselő-testülete a Sülysáp, Szent István tér 17/a. szám alatti szolgálati lakás fűtéskorszerűsítése ügyében úgy dönt, hogy

1./ a 6/2011. (V. 12.) ÖKT határozatát visszavonja, 

2./ az épület fűtési rendszerének kettéválasztását új gáz főmérő beépítésével valósítja meg, a javaslathoz kapcsolódó árajánlat szerint,

3./ a beruházást azonban csak abban az esetben valósítja meg, ha annak költségét … arányban a szolgálati lakás bérlője viseli,
4./ a beruházás önkormányzat által viselt költségének fedezetét a költségvetés … keretének terhére biztosítja,

5./ felkéri és felhatalmazza a polgármestert a szükséges intézkedések megtételére.

Határidő: azonnal
Felelős: polgármester

Sülysáp, 2011. augusztus 11.

Horinka László s.k.


polgármester

Láttam! Sülysáp, 2011. augusztus 11.
Tóth Krisztina jegyző s.k.

